**THOMAS OPSOMMING**

**HOOFSTUK 27-30**

**Hoofstuk 27**

Thomas se keel is baie seer van die vorige dag se aanval, maar

hy wil daardie middag se repetisie bywoon. Hy glo sy rugbyspeelervaring

het hom gehelp loskom. Hy en sy vriende eet pizza.

Hulle probeer hom oortuig dat hy sy pa van die SMS’e en die man

by die wasgoeddraad moet vertel. Thomas probeer egter steeds

vir Hannes oortuig dat die vreemde gebeure by hul huis redelike

verklarings het. Sy pa is steeds baie kwaad vir hom omdat hy

gaan skaats het. Thomas raak baie kwaad omdat Hannes-hulle

aanhou karring en hy loop by die pizza-plek uit. Dit is nog ’n uur

voor die repetisie begin en hy stap skool toe en besluit om te kyk

hoe dit met Vuyo gaan. ’n Man oorkant die straat hou hom dop en

begin hom agtervolg.

**Hoofstuk 28**

Thomas gaan kyk of Vuyo nog reg is. Hy het hom in meneer Du

Toit se laboratorium laat bly terwyl hulle repeteer. In die saal roep

juffrou Malherbe vir Thomas eenkant om uit te vind of hy goed

genoeg voel om te repeteer en om te vra of hy en Alex uitgaan.

Alex en Lilian is nog nie in die saal nie en hulle besluit om ’n paar

minute vir hulle te wag. Hannes sê vir Thomas dat Alex vir Lilian

by die hek wag. Toe Thomas haar SMS om te hoor waar sy is, kry

hy een terug wat sê dat iemand haar volg en dat sy sy hulp in die

musiekkamer nodig het. Thomas kry haar nie in die musiekkamer

nie en kry net haar leë sak wat daar lê. Hy kry weer ’n SMS van

Alex waarin sy om hulp roep. Alex antwoord nie haar foon nie,

maar antwoord op Thomas se SMS dat sy in die laboratorium is.

Op pad na die laboratorium loop Thomas in meneer Volschenk

vas. Hy probeer vergeefs van Alex verduidelik en die skoolhoof

konfiskeer sy foon. Hy hardloop verby meneer Volschenk laboratorium

toe.

**Hoofstuk 29**

Thomas sluip deur die donker laboratorium en wens hy het vir

Hannes en Lukas saamgebring en ook dat alles net weer normaal

kan wees. Met ’n glasbotteltjie as wapen gaan hy die stoorkamertjie

binne. ’n Flitslig verblind hom en hy laat val die botteltjie – die

moordenaar het ’n foto van hom geneem. Die moordenaar wurg

hom en hy begin sy bewussyn verloor. Vuyo slaan die moordenaar

met ’n ysterstaaf bewusteloos en Thomas kan weer asemhaal.

Vuyo wys na die man en noem hom in Xhosa “wit duiwel”.

**Hoofstuk 30**

Thomas lees die koerantopskrif: “Straatkind trek reeksmoordenaar

vas!” en alles wat gebeur het voel vir hom baie onwerklik. Hy gee

vir Louisa blomme terwyl sy pa met meneer Volschenk oor die

telefoon praat. Thomas se pa is baie kwaad vir meneer Volschenk

omdat die skoolhoof die situasie met Thomas sleg gehanteer het.

Alex is besig om ’n verklaring, by inspekteur De Wet af te lê en

Louisa het vir haar gesê om ná die tyd by hulle te kom kuier. Hannes

het by die skool weggeglip en kom hoor hoe dit met Thomas

gaan. Alex daag ook op en almal gaan sit in die sitkamer en gesels.

Alex vertel hulle dat sy die vorige dag vir Lilian gewag het, toe

iemand haar sak gryp en weghardloop. Sy is onmiddellik daarna

polisiestasie toe saam met Lilian en Lilian se pa. Die moordenaar

het dus haar selfoon gehad en dis hoe hy vir Thomas SMS’e gestuur

het. Thomas vertel dat die moordenaar eintlik agter Louisa

aan was, maar dat hy wat Thomas is, in die pad was. Die forensiese

span het DNS van die moordenaar in Thomas-hulle se spens

gekry. Thomas sê dat Vuyo sy lewe gered het. Vuyo is tydelik by ’n

skuiling, maar gaan later na ’n tehuis vir straatkinders. Daar word

gereken dat Vuyo ’n ooggetuie was van een van die moordenaar

se moorde en dis hoekom hy by die skool weggekruip het. Thomas

en Alex is alleen in die sitkamer en hy soen haar weer.